Na temelju članka 41. stavak (1) točke d) Ustava Kantona Središnja Bosna („Službene novine Kantona Središnja Bosna “, broj: 1/97, 5/97, 6/97, 2/98, 7/98 – ispravka teksta, 8/98, 10/2000, 8/03, 2/04 i 14/04), na prijedlog Vlade Kantona Središnja Bosna, Sabor Kantona Središnja Bosna na XXV. sjednici održanoj 15.02.2022. godine, d o n o s i

**NACRT ZAKONA O MUZEJSKOJ DJELATNOSTI**

**DIO PRVI - OPĆE ODREDBE**

**Članak 1.**

**(Predmet zakona)**

Ovim zakonom uređuje se sustavno istraživanje, prikupljanje, stručna i znanstvena obrada, čuvanje, zaštita i prezentiranje muzejskog materijala (u daljem tekstu: muzejska djelatnost) od značaja za Kanton Središnja Bosna (u daljem tekstu: Kanton) i općine na teritoriji Kantona (u daljem tekstu: općina), nadzor nad zakonitošću rada muzeja i druga pitanja od značaja za muzejsku djelatnost u svrhu zaštite i promoviranja općeljudske i nacionalne kulturne i prirodne baštine.

**Članak 2.**

**(Značenje izraza)**

U smislu ovog zakona pojedini izrazi imaju sljedeća značenja:

a) **muzejska djelatnost** obuhvaća kupovinu, sakupljanje, zaštitu, istraživanje, komuniciranje i izlaganje u svrhu proučavanja, edukacije i uživanja civilizacijskih, kulturnih, materijalnih, nematerijalnih i prirodnih dobara, te njihova stručna i znanstvena obrada i sistematizacija u zbirke, trajna zaštita muzejskog materijala, muzejske dokumentacije i muzejski prezentiranih baštinskih lokaliteta i nalazišta, te njihovo interpretiranje i prezentiranje javnosti putem različitih komunikacijskih oblika u stvarnom i virtualnom okruženju;

b) **muzej** je javna ustanova ili organizacijska jedinica javne ustanove koja trajno obavlja muzejsku djelatnost kao javni muzej te ustanova, udruženje, zadruga, vakuf, zaklada, privredno društvo ili njegova organizacijska jedinica i obrtnik koji obavljaju muzejsku djelatnost kao privatni muzeji, u službi društva i njegovog razvoja, otvoreni za javnost, a u skladu sa uslovima propisanim ovim zakonom;

c) **matični muzej** je javni muzej koji je ovlašten da vrši poslove matične muzejske djelatnosti;

d) **memorijalni muzeji** i **spomen područja** su znamenita mjesta od posebnog značaja koji su u vezi s poviješću naroda i kulturna dobra od izuzetnog značaja za zajednicu;

e) **muzejska spomen-kuća** je autentičan ambijent određenog vida graditeljstva koji se odnosi na određeno povijesno razdoblje, događaje ili ličnosti;

f) **muzej na otvorenom** je područje s izraženim elementima prirodnih i radom stvorenih vrijednosti kao jedinstvene cjeline;

g) **galerija** je vrsta muzeja koji kao javni ili privatni obavljaju muzejsku djelatnost u skladu s uvjetima propisanim ovim zakonom;

h) **izložbena galerija** je galerija koja nema vlastitu muzejsku građu i obavlja muzejsku djelatnost izlaganjem javnosti civilizacijskih, kulturnih, materijalnih i nematerijalnih te prirodnih dobara u skladu sa uvjetima propisanim ovim zakonom;

i) **muzejski materijal** predstavlja civilizacijska, prirodna i kulturna, materijalna i nematerijalna dobra koja su dio nacionalne i općeljudske baštine;

j) **muzejski predmet** je predmet baštine, stručno i znanstveno obrađen, klasificiran prema muzejskim kategorijama i pohranjen u muzeju;

k) **muzejska zbirka** je osnovna forma organizacije muzejskih predmeta u muzeju;

l) **zbirka** je organizirani dio unutar pravnog lica koji obavlja muzejsku djelatnost u skladu s uvjetima propisanim ovim zakonom;

m) **muzejska dokumentacija** predstavlja oblik stručnog i znanstvenog opisivanja muzejskog predmeta, radi njegove identifikacije, utvrđivanja porijekla, valorizacije i prezentacije;

n) **muzejska kategorija** predstavlja stupanj kulturno-povijesne vrijednosti muzejskog predmeta koja je utvrđena na osnovi njegove stručno-analitičke obrade u postupku izrade muzejske dokumentacije;

o) **informacijski sustav** elektronska obrada baze podataka muzejske dokumentacije;

p) **revizija** obuhvaća stručnu provjeru postojanja, stanja, stupnja zaštite i uvjeta čuvanja muzejskog materijala i muzejske dokumentacije;

r) **provjera porijekla** predstavlja utvrđivanje historijata predmeta od vremena njegovog pronalaska ili stvaranja do danas;

s) **lokalitet** je zajedničko djelo čovjeka i prirode, odnosno područje koje je djelomično izgrađeno i dovoljno posebno i homogeno da se može topografski definirati.

**Članak 3.**

**(Organizacija muzejske djelatnosti)**

(1) Muzejska djelatnost od interesa je za Kanton.

(2) Muzejsku djelatnost obavljaju muzej i galerija (u daljem tekstu: muzej).

(3) Za obavljanje muzejske djelatnosti može se oformiti muzejska zbirka.

(4) Za vršenje izlagačke muzejske djelatnosti može se oformiti muzejska izložba.

(5) Organizacije za muzejsku djelatnost iz stavka (2), (3) i (4) mogu biti samostalne ili u sastavu drugog pravnog lica.

(6) Organizacije za muzejsku djelatnost iz stavka (2), (3) i (4) ovog članka mogu biti javne, privatne, javno-privatne ili u sastavu vjerskih zajednica.

(7) Muzej osnovan kao samostalna organizacija ili u sastavu drugog pravnog lica obavezno se upisuje u sudski registar kao ustanova i u Registar kulturnih ustanova Kantona Središnja Bosna (u daljem tekstu: Registar).

**Članak 4.**

**(Djelatnost muzeja)**

Djelatnost muzeja obuhvaća:

1. istraživanje, prikupljanje i obradu muzejskog materijala,
2. čuvanje muzejskog materijala od oštećenja, uništenja i nestajanja,
3. osiguravanje mjera zaštite muzejskog materijala, posebno za vrijeme ratnog ili izvanrednog stanja,
4. dozvoljava korištenje muzejskog materijala u kulturne, znanstvene, odgojno-obrazovne i druge svrhe putem njegovog prezentiranja u okviru stalnih ili povremenih izložbi i na drugi način,
5. omogućava znanstvenim i stručnim radnicima proučavanje muzejskog materijala,
6. brine se o čuvanju i održavanju muzejskog materijala koji se nalazi izvan muzeja na području na kojem obavlja svoju djelatnost,
7. obavlja znanstveno-istraživački rad u skladu sa zakonom,
8. objavljuje rezultate svog stručnog i znanstveno-istraživačkog rada putem vlastitih publikacija i na drugi način,
9. ostvaruje suradnju na području Bosne i Hercegovine i međunarodnu suradnju u području muzejske djelatnosti,
10. obavlja i druge poslove utvrđene zakonom i pravilima muzeja.

**Članak 5.**

**(Primjena zakona)**

Na muzej se primjenjuju odredbe Zakona o kulturi i zakona kojim se uređuje rad ustanova, ako ovim zakonom nije drugačije uređeno.

**Članak 6.**

**(Financiranje i sredstva za rad)**

Sredstva za osnivanje i rad muzeja, muzejske zbirke ili muzejske izložbe osigurava osnivač u skladu s općim propisima o financiranju ustanova, propisima o financiranju javne potrošnje i drugim propisima o financiranju kulture.

**Članak 7.**

**(Obveza kantona)**

Kanton Središnja Bosna dužan je planirati i osigurati određena financijska sredstva za rad muzejske djelatnosti od interesa za Kanton, sukladno proračunskoj mogućnosti svake godine, a koja će omogućiti redoviti rad i unaprjeđenje muzejske djelatnosti u Kantonu Središnja Bosna.
Popis subjekata koji obavljaju muzejsku djelatnost od interesa za Kanton utvrđuje Vlada Kantona, a na prijedlog resornog Ministarstva svake godine za narednu proračunsku godinu.

**DIO DRUGI - MUZEJSKI MATERIJAL**

**Članak 8.**

**(Pribavljanje muzejskog materijala)**

Muzejski materijal obuhvaća: proizvode prirode, proizvode ljudskog rada i duha, predmete, dokumente i druga svjedočanstva o pojavama i procesima u društvu, povijesnim zbivanjima, kulturnom, znanstvenom, političkom, ekonomskom i tehničkom razvoju, životu i običajima ljudskih zajednica, životu i djelu istaknutih ličnosti, kao i druge predmete koji svjedoče o razvoju prirode i društva od prapovijesti do danas.

**Članak 9.**

**(Način pribavljanja muzejskog materijala)**

(1) Muzej pribavlja muzejski materijal iskopavanjem, kupovinom, razmjenom, poklonom i zavještanjem.

(2) Ugovor o kupovini, razmjeni i poklonu sastavlja se u pisanoj formi.

**Članak 10.**

**(Materijalno i nematerijalno kulturno naslijeđe)**

(1) Muzejskim materijalom smatra se:

1. materijalno kulturno naslijeđe i
2. nematerijalno kulturno naslijeđe.

(2) Materijalno kulturno naslijeđe podrazumijeva ono što je stvorila priroda ili stvorio čovjek svojim radom i to:

1. proizvodi prirode: minerali, rude, biljni i životinjski svijet.
2. proizvodi ljudskog rada: oruđe, oružje, odjevni predmeti, ukrasni predmeti, proizvodi kućne radinosti, proizvodi zanatstva, umjetnička ostvarenja.

(3) Nematerijalno kulturno naslijeđe su znanja, umijeća i vještine koje se odnose na prirodu i čovjeka i koje predstavljaju osnovu za proizvodnju materijalnih kulturnih dobara, koja se prenose s generacije na generaciju i pružaju osjećaj identiteta i kontinuiteta, a sa ciljem njegovog očuvanja, koje zajednice, grupe i pojedinci prepoznaju kao dio svog kulturnog naslijeđa i to:

1. jezik i govor,
2. usmena predanja,
3. književnost i drugi oblici jezičnog izražavanja,
4. izvođačke umjetnosti: muzika, pjesme, igre i drugi izvođački oblici,
5. znanja o pojavama i procesima u društvu koji svjedoče o razvoju prirode i društva od prapovijesti do danas,
6. znanja i društvene prakse o običajima, vjerskim običajima, obredima i svečanostima i vještine stečene na osnovi toga,
7. vještine koje se odnose na tradicionalne zanate,
8. originalni postupci i načini izrade umjetničkog djela.

(4) Očuvanje nematerijalnog kulturnog naslijeđa provodi se čuvanjem zapisa o njima, kao i poticanjem njihovog prenošenja i njegovanja u izvornim i drugim sredinama.

(5) Ministar obrazovanja, znanosti, mladih, kulture i športa (u daljem tekstu: Ministar) u roku od godinu dana od dana stupanja na snagu ovog zakona, donijet će Pravilnik o evidentiranju i načinu čuvanja zapisa o nematerijalnom kulturnom naslijeđu.

**Članak 11.**

**(Proglašenje nematerijalnog kulturnog dobra)**

(1) Inicijativu za proglašenje nematerijalnog kulturnog dobra mogu podnijeti sve pravne i fizičko osobe.

(2) U slučaju da inicijativu podnesu lica iz prethodnog stavka ovog članka, Ministar uz mišljenje Kantonalnog zavoda za urbanizam, prostorno planiranje i zaštitu kulturno-povijesnog naslijeđa Kantona Središnja Bosna priprema procedure za utvrđivanje privremene zaštite nad nematerijalnim kulturnim dobrom.

**Članak 12.**

**(Obrada muzejskog materijala)**

(1) Muzej vrši obradu muzejskog materijala primjenom suvremenih znanstvenih metoda.

(2) Stručna obrada muzejskog materijala obuhvaća:

1. identifikaciju, determinaciju, klasifikaciju i kategorizaciju;
2. analizu i opis;
3. vrednovanje i interpretaciju;
4. proučavanje;
5. dokumentiranje.

**Članak 13.**

**(Zaštita muzejskog materijala)**

(1) Muzeji su dužni provesti preventivnu i trajnu zaštitu muzejskog materijala, muzejskih predmeta i muzejske dokumentacije.

(2) Preventivna zaštita obuhvaća: održavanje higijene u muzejskim prostorima, osiguravanje optimalnih mikroklimatskih i svjetlosnih uslova, uništavanje štetočina, kontrolu pristupa osoblja i korisnika, zaštitu od djelovanja štetnih materija i ostale preventivne postupke.

(3) Preventivna zaštita muzejskog materijala provodi se u prostoru za čuvanje i izlaganje, radionicama, knjižnicama, arhivima i u transportu.

(4) Trajna zaštita muzejskog materijala se provodi primjenom konzervatorsko-restauratorskih mjera u skladu s pravilima konzervatorske struke.

(5) Obavezna mjera zaštite je fotografiranje svakog muzejskog predmeta i mikrofilmiranje inventarskih knjiga svakih pet godina.

(6) Bliže uvjete za zaštitu muzejskog materijala i muzejske dokumentacije propisuje Ministar.

(7) Zaštita i korištenje muzejskog materijala, kao dobra kulturne baštine vrši se u skladu s odredbama ovog zakona.

**Članak 14.**

**(Istraživanje i prikupljanje muzejskog materijala)**

(1) Istraživanje i prikupljanje muzejskog materijala na području Kantona mogu vršiti muzejske ustanove, samostalni muzeji i muzeji u sastavu kulturnih i vjerskih ustanova čije je sjedište na području Kantona.

(2) Ako istraživanje i prikupljanje muzejskog materijala na području Kantona vrši strano pravno ili fizičko lice neophodna je prethodna suglasnost Ministarstva obrazovanja, znanosti, mladih, kulture i športa Kantona Središnja Bosna (u daljem tekstu: Ministarstvo), uz uvjet da to istraživanje i prikupljanje navedeno lice obavlja u suradnji s odgovarajućim muzejom s prostora Kantona.

**Članak 15.**

**(Rashodovanje muzejskog materijala)**

(1) Muzejski materijal može se rashodovati, samo ako je izgubio muzejsku vrijednost.

(2) Rashodovanje muzejskog materijala vrši se na prijedlog stručnog povjerenstva koju imenuje Upravno vijeće muzeja, a u skladu s pravilima ili drugim općim aktom muzeja usuglašenim s međunarodnim standardima za muzejsku djelatnost.

(3) Muzej je dužan vršiti reviziju muzejskog materijala, zavisno od vrste i obima, periodično, a najmanje jednom u pet godina.

(4) U postupku revizije vrši se otpis uništenih muzejskih predmeta.

(5) Način, postupak i rokove revizije muzejskog materijala propisuje Ministar.

**Članak 16.**

**(Prestanak rada muzeja)**

(1) U slučaju prestanka rada muzeja, osnivač muzeja će odrediti muzej ili drugo pravno lice koje će preuzeti muzejski materijal muzeja koji prestaje s radom.

(2) Muzej je dužan primiti na privremeno čuvanje muzejski materijal kojem nije osigurana odgovarajuća muzejska zaštita u drugom muzeju, ako je to u skladu s prirodom njegove djelatnosti i ako ispunjava propisane uvjete za tu vrstu materijala.

**DIO TREĆI - MUZEJ**

**Članak 17.**

**(Osnivanje muzeja)**

(1) Muzej se osniva kao ustanova za obavljanje muzejske djelatnosti u svim oblicima svojine.

(2) Muzej se može osnovati i početi s radom ako je osiguran odgovarajući muzejski materijal, prostorije i oprema za obavljanje muzejske djelatnosti, potreban broj stručnih muzejskih radnika i sredstva za osnivanje i početak rada muzeja.

(3) Pravilnik o uvjetima za osnivanje, rad muzeja, muzejskih zbirki, muzejskih izložbi i galerija donosi Ministar.

(4) Kontrolu ispunjenosti uvjeta za osnivanje i početak rada muzeja vrši povjerenstvo od tri člana iz reda državnih službenika koju formira Ministar.

(5) Rješenje o ispunjavanju uvjeta za osnivanje i početak rada muzeja, muzejskih zbirki, muzejskih izložbi i galerija donosi Ministar na prijedlog komisije iz stavka (4) ovog članka.

**Članak 18.**

**(Normativi, standardi i konvencije)**

(1) Muzej može obavljati djelatnost ako ispunjava uvjete utvrđene Normativima i standardima za muzejsku djelatnost.

(2) Pravilnik o normativima i standardima za muzejsku djelatnost donosi Ministar.

(3) Uvjete iz stavka (1) i (2) ovog člana muzej je dužan ispuniti najkasnije u roku od pet godina od dana početka obavljanja djelatnosti.

(4) Muzeji u obavljanju registrirane djelatnosti su dužni poštovati međunarodno prihvaćene dokumente muzejske djelatnosti i profesije i to:

a) Statut Međunarodnog vijeća za muzeje (ICOM),

b) Kodeks profesionalne etike ICOM-a,

c) Odredbe Direktive 2006/123/EZ Europskog parlamenta i Vijeća od 12.12. 2006.

godine koje se primjenjuju na rad privatnih muzeja i galerija,

d) Međunarodne konvencije koje je donio UNESCO, i to:

1. Konvencija za zaštitu kulturnih dobara u slučaju oružanog sukoba (Hag, 1954. godine),
2. Konvencija o mjerama za zaštitu i sprječavanje nedozvoljenog uvoza, izvoza i prenosa svojine kulturnih dobara (Pariz 1970. godine),
3. Svjetska (Univerzalna) konvencija o autorskom pravu (Ženeva, 1952. godine, Pariz, 1971. godine),
4. Konvencija o zaštiti svjetske kulturne i prirodne baštine (Pariz, 1972. godine),
5. Konvencija o zaštiti podvodne kulturne baštine (Pariz, 2001. godine),
6. Konvencija o zaštiti nematerijalne kulturne baštine (Pariz, 2003. godine),
7. Konvencija o zaštiti i promociji raznolikosti kulturnih izraza (Pariz, 2005. godine),

e) Međunarodne konvencije koje je donijelo Vijeće Europe:

1. Europska konvencija o kulturi (Pariz, 1954. godine),
2. Europska konvencija o zaštiti arheološkog naslijeđa (London, 1969. godine),
3. Konvencija o zaštititi arhitektonskog naslijeđa Europe (Granada, 1985. godine),
4. Okvirna konvencija o vrijednostima kulturne baštine za društvo (Farou, 2005. godine),
5. Europska konvencija o krajolicima (Firenca, 2000. godine),
6. Europska konvencija za zaštitu audiovizuelne baštine (Strazbur, 2001. godine),

f) UNIDRIT-ovu konvenciju o ukradenim ili nezakonito izvezenim kulturnim dobrima (Rim, 1995. godine), kao i druge konvencije i međunarodne multilateralne i bilateralne ugovore kojima pristupi ili koje prihvati Bosna i Hercegovina nakon stupanja na snagu ovog zakona, a koji su nadređeni ovom zakonu, njihove odredbe su obvezni na odgovarajući način primjenjivati svi subjekti koji obavljaju muzejsku djelatnost.

**DIO ČETVRTI - NADZOR, UPRAVLJANJE, RUKOVOĐENJE, MUZEJSKO OSOBLJE**

**Članak 19.**

**(Nadzor nad radom)**

(1) Rad muzeja nadzire Nadzorni odbor.

(2) Nadzorni odbor ima tri člana. Predsjednika i članove nadzornog odbora imenuje i razješava osnivač.

(3) Najmanje jedan član nadzornog odbora imenuje se iz reda stručnih radnika zaposlenih u ustanovi.

(4) Predsjednik i članovi nadzornog odbora imenuju se za vrijeme od četiri godine i mogu ponovno biti imenovani.

(5) Nadzorni odbor obavlja sljedeće poslove i zadatke:

a) analizira izvještaje o poslovanju ustanove,

b) u obavljanju nadzora nad upotrebom sredstava za rad, pregleda godišnji izvještaj o poslovanju i godišnji obračun,

c) pregleda urednost i zakonitost vođenja poslovnih knjiga,

d) izvještava osnivača, upravni odbor i direktora o rezultatima nadzora.

**Članak 20.**

**(Organ upravljanja)**

(1) Organ upravljanja u muzeju je Upravni odbor.

(2) Najmanje jedan član Upravnog odbora imenuje se iz reda stručnih radnika zaposlenih u ustanovi.

(3) Upravni odbor pored poslova utvrđenih zakonom kojim se uređuje rad ustanova, obavlja i sljedeće poslove:

1. odobrava projekte iskopavanja, istraživanja i prezentacije muzejskog materijala,
2. daje suglasnost na razmjenu muzejskog materijala,
3. nalaže preuzimanje posebnih mjera za čuvanje i zaštitu muzejskog materijala.

**Članak 21.**

**(Rukovođenje muzejom)**

(1) Tijelo rukovođenja u muzeju je ravnatelj muzeja.

(2) Pravilima ili drugim općim aktom ustanove će se precizirati uvjeti za obavljanje poslova ravnatelja.

(3) Ravnatelj muzeja se imenuje na razdoblje od četiri (4) godine i može biti ponovno biran.

**Članak 22.**

**(Muzejski djelatnici)**

(1) Muzejsku djelatnost obavljaju muzejski djelatnici koji imaju odgovarajuću stručnu spremu i stručno zvanje.

(2) Muzejski djelatnici ispite za stjecanje stručnih zvanja u muzejskoj djelatnosti polažu pred Povjerenstvom matičnih muzeja Bosne i Hercegovine.

**Članak 23.**

**(Muzejska zbirka i muzejska izložba)**

(1) Svatko tko ima muzejski materijal može osnovati muzejsku zbirku ili muzejsku izložbu.

(2) Muzejska zbirka istražuje, prikuplja, stručno i znanstveno obrađuje, čuva i prezentira muzejski materijal.

(3) Muzejska izložba prezentira muzejski materijal koji se odnosi na određenu temu, razdoblje, djelatnost, događaj, instituciju ili osobu.

(4) Odredbe ovog zakona shodno se primjenjuju na muzejsku zbirku i muzejsku izložbu, ako se osniva kao ustanova.

**Članak 24.**

**(Udruživanje muzeja – zajednica muzeja)**

(1) Muzeji se, radi obavljanja poslova od zajedničkog interesa, mogu udruživati na osnovi ugovora u zajednicu muzeja ili drugi oblik udruživanja.

(2) O udruživanju iz prethodnog stavka ovog članka odlučuje Upravni odbor muzeja.

**DIO PETI - RAD MUZEJA**

**Članak 25.**

**(Koordinacija u radu)**

Muzej vrši koordinaciju između poslova matične muzejske djelatnosti i muzejskog informacijskog sustava.

**Članak 26.**

**(Muzejski informacijski sustav)**

(1) Radi osiguranja racionalnijeg i učinkovitijeg korištenja muzejskog materijala muzeji se povezuju u jedinstveni muzejski informacijski sustav.

(2) Za uspostavljanje i funkcioniranje muzejskog informacijskog sustava potrebno je osigurati:

1. standardiziranu obradu muzejskog materijala i ujednačeno vođenje baze podataka u elektronskoj formi;
2. odgovarajuću osposobljenost muzejskog osoblja za vođenje baze podataka;
3. računarsku i komunikacijsku opremu neophodnu za povezivanje muzeja.

**Članak 27.**

**(Informacijski centar)**

(1) Poslovi muzejskog informacijskog centra su:

1. koordinacija rada na uspostavljanju muzejskog informacijskog sustava i njegovih servisa;
2. planiranje, instaliranje i održavanje računarske i komunikacijske opreme za potrebe muzejskog informacijskog sustava;
3. razvoj i održavanje programske opreme za potrebe muzejskog informacijskog sustava i njegovih servisa;
4. vođenje središnjeg kataloga muzejskog materijala;
5. upravljanje bazom podataka muzejskog informacijskog sustava;
6. organiziranje pristupa elektronskoj bazi podataka;
7. stručna pomoć muzejima prilikom konverzije i prenosa podataka iz drugih sustava;
8. istraživački, razvojni i savjetodavni rad u muzejskoj djelatnosti.

(2) Poslove iz nadležnosti muzejskog informacijskog centra obavlja javni muzej kojeg, na prijedlog Ministarstva, odredi Vlada Kantona (u daljem tekstu: Vlada).

(3) Radi uključivanja u muzejski informacijski sustav muzej je dužan:

1. poštovati stručne osnove za rad muzeja;
2. s muzejskim informacionim centrom zaključiti ugovor.

(4) Smatra se da je muzej uključen u muzejski informacijski sustav ako je njegova baza podataka dostupna preko ovog sustava.

**Članak 28.**

**(Aktivnosti muzeja)**

(1) Muzej obavještava javnost o programima istraživanja, stalnim i povremenim izložbama i značajnim otkrićima, na način utvrđen pravilima muzeja.

(2) Muzej je dužan da utvrdi i na odgovarajući način objavi radno vrijeme, u skladu s potrebama građana i drugih korisnika.

(3) Muzej je dužan da svakom, pojedinačno ili kolektivno, omogući uvid u muzejsku zbirku, muzejski predmet i muzejsku dokumentaciju.

(4) Muzej je dužan na odgovarajući način omogućiti pristup korisnicima s posebnim potrebama i njihovo uključivanje u obavljanje muzejskih poslova u skladu s njihovim sposobnostima.

**Članak 29.**

**(Evidencija u muzeju)**

(1) Muzej vodi sljedeće evidencije: ulaznu i izlaznu knjigu, knjigu inventara za svaku zbirku, knjigu poklona, kartoteku i fototeku muzejskog materijala.

(2) Propis o sadržaju i načinu vođenja evidencija iz prethodnog stavka ovog članka donosi Ministar.

**Članak 30.**

**(Registar)**

(1) Muzeji se upisuju u Registar koji vodi Ministarstvo.

(2) Muzej je dužan dostaviti Ministarstvu podatke potrebne za vođenje Registra.

(3) Sadržaj i način vođenja Registra propisan je Pravilnikom o sadržaju i načinu vođenja Registra kulturnih ustanova Kantona Središnja Bosna.

**Članak 31.**

**(Iznošenje muzejskog materijala)**

(1) Muzejski materijal ne može se trajno iznijeti u inostranstvo, osim u slučaju razmjene uz prethodno odobrenje od strane osnivača.

(2) Muzejski materijal se može privremeno iznijeti u inostranstvo radi ekspertize, konzervacije, restauracije i prezentacije.

(3) Dozvolu za privremeno iznošenje muzejskog materijala izdaje Ministarstvo, po pribavljenom mišljenju matičnog muzeja.

**Članak 32.**

**(Osiguranje muzejskog materijala)**

(1) Muzejski materijal i muzejska dokumentacija muzeja i galerija obavezno se osiguravaju kod osiguravajućeg društva za one rizike i u onom obimu s kojim su suglasni osnivači.

(2) Sredstva za osiguranje muzejskog materijala i muzejske dokumentacije, kao i prostora u kojima je ona smještena, osiguravaju osnivači muzeja i galerija.

(3) Vlada može, na prijedlog Ministarstva, dati garanciju za naknadu štete za muzejske predmete i izložbe iz inostranstva organizirane na području Kantona od strane javnih muzeja, ako:

1. muzejski predmeti, odnosno izložbe iz inostranstva imaju posebnu znanstvenu, kulturnu, prirodnjačku, umjetničku ili povijesnu vrijednost, ako je njihovo unošenje uvjetovano prethodnim obezbjeđenjem osiguranja;
2. su troškovi osiguranja kod osiguravajućih društava izuzetno visoki, zbog deklarirane vrijednosti muzejskih predmeta, a vlasnik je suglasan s ovakvim načinom osiguranja.

(4) Garancija se ne može dati za muzejske predmete i izložbe koje se organiziraju u komercijalne svrhe.

**Članak 33.**

**(Naknada štete)**

(1) Garancija iz članka 32. stavka (3) ovog zakona se može dati ako je organizator izložbe osigurao:

1. neprekidnu fizičku zaštitu muzejskih predmeta od momenta preuzimanja do trenutka njihove predaje;
2. održavanje odgovarajućih klimatskih i drugih uvjeta prema vrsti muzejskih predmeta;
3. objekte i prostorije od svih vidova rizika koji mogu ugroziti vrijednost muzejskih predmeta.

(2) Ispunjenost uvjeta iz stavka (1) ovog članka utvrđuje Ministarstvo putem inspekcije, a u skladu s pravilnikom iz članka 13. stavak (6). ovog zakona.

(3) Organizator izložbe iz stavka (1) ovog članka je odgovoran za slučaj nepredviđenih okolnosti i na istog se primjenjuje zakon koji uređuje oblast obligacionih odnosa.

**DIO ŠESTI - MUZEJI NA PROSTORU KANTONA SREDIŠNJA BOSNA**

**Članak 34.**

**(Muzeji u kantonu)**

Muzeji na prostoru Kantona stupanjem na snagu ovog zakona nastavljaju rad kao javne ustanove, samostalne ustanove i ustanove u sastavu pravnih lica koje obavljaju i muzejsku djelatnost, kao i fizička lica.

**Članak 35.**

**(Suradnja muzeja)**

(1) Muzeji na prostoru Kantona, pored poslova utvrđenih u članku 4. ovog zakona, surađuju i s drugim muzejima na području Bosne i Hercegovine radi osiguranja i poticanja jedinstvenog obavljanja matičnih poslova muzejske djelatnosti prema međunarodnim standardima i uvezivanja u međunarodna muzejska udruženja.

(2) Muzeji sa sjedištem na području Kantona u obavljanju muzejske djelatnosti dužni su surađivati s Kantonalnim zavodom za urbanizam, prostorno planiranje i zaštitu kulturno-povijesnog naslijeđa Kantona Središnja Bosna i drugim organizacijama za zaštitu dobara kulturne baštine u skladu s ovim zakonom i međunarodnim standardima za muzejsku djelatnost.

**Članak 36.**

**(Matični poslovi)**

(1) Muzej obavlja matične poslove u skladu s odredbama ovog zakona.

(2) Matični poslovi su:

1. vođenje kataloga muzejskog materijala za područje Kantona ili općine;
2. razvijanje i unapređivanje stručnog rada muzeja i galerija u djelatnostima za koje je registriran;
3. staranje o stručnom usavršavanju muzejskih radnika;
4. usklađivanje planova i programa rada i razvoja muzeja i galerija i koordinacija rada unutar zajednice muzeja.

**Članak 37.**

**(Organiziranje izložbi)**

(1) Muzej je dužan organizirati stalne i povremene izložbe muzejskog materijala.

(2) Katalog stalne muzejske izložbe mora se izdati najkasnije dvije godine nakon postavljanja izložbe, a katalog povremene muzejske izložbe prije otvaranja izložbe.

(3) Muzej može ustanoviti naknadu za pristup muzejskom materijalu.

**Članak 38.**

**(Izrada kopija muzejskih predmeta)**

Po uzoru na muzejske predmete mogu se izrađivati muzejske kopije i komercijalne kopije, u skladu sa ovim zakonom.

**Članak 39.**

**(Muzejska kopija)**

(1) Muzejska kopija je novonapravljeni predmet koji vizualno točno sa suštinskim karakteristikama rekonstruira muzejski predmet.

(2) Muzejska kopija se izrađuje ako:

1. je to potrebno iz sigurnonosnih razloga;
2. muzejski predmet propada zbog stalnog izlaganja;
3. postoji potreba za izlaganjem muzejskog predmeta izvan muzeja;
4. je muzejski predmet nestao, a postoji muzejska dokumentacija.

(3) Muzejska kopija može da se izrađuje isključivo za potrebe muzeja koji raspolaže muzejskim predmetom.

(4) Muzejska kopija ne smije se koristiti u komercijalne svrhe.

(5) Muzej je dužan da:

1. na svaku muzejsku kopiju stavi oznaku "muzejska kopija";
2. za svaku muzejsku kopiju izradi certifikat;
3. vodi registar muzejskih kopija.

(6) Sadržinu i način vođenja registra muzejskih kopija i obrazac certifikata muzejske kopije propisuje Ministar.

**Članak 40.**

**(Komercijalna kopija)**

(1) Komercijalna kopija je predmet izrađen po uzoru na određeni muzejski predmet u razmjeri različitoj od muzejskog predmeta, radi prodaje ili drugog načina ekonomskog iskorištavanja.

(2) Kopiju iz stavka (1) ovog članka mogu izrađivati fizička i pravna lica, pod uvjetima i na način koje odredi muzej koji raspolaže muzejskim predmetom.

(3) Lica iz stavka (2) ovog članka dužna su da na svaku komercijalnu kopiju stave oznaku "komercijalna kopija", naziv muzejskog predmeta, razdoblje i lokalitet iz kojeg potiče, ime autora i naziv muzeja kojem muzejski predmet pripada.

**Članak 41.**

**(Druge djelatnosti u muzeju)**

(1) Muzeji i galerije mogu obavljati i drugu djelatnost koja je od značaja za obavljanje muzejske djelatnosti i ostvarivanje prava korisnika u skladu sa Zakonom o kulturi, Zakonom o ustanovama i općim aktom muzeja, odnosno galerije.

(2) Ako u obavljanju muzejske i druge djelatnosti muzej i galerija ostvare dobit, ta se dobit upotrebljava isključivo za obavljanje i razvoj muzejske djelatnosti u skladu sa Zakonom o ustanovama i općim aktom muzeja, odnosno galerije.

**DIO SEDMI - KAZNENE I PRIJELAZNE ODREDBE**

**Članak 42.**

**(Nadzor nad radom)**

(1) Upravni i stručni nadzor nad radom muzeja vrši Ministarstvo.

(2) Nadzor nad provođenjem ovog zakona i propisa donesenih za njegovo provođenje vrši Ministarstvo.

(3) Inspekcijski nadzor nad provođenjem ovog zakona vrši nadležna inspekcija.

**Članak 43.**

**(Poslovi iz samoupravnog djelokruga)**

Grad i općine s teritorije Kantona vrše na svom području poslove iz samoupravnog djelokruga koji se odnose na osnivanje muzeja, muzejske zbirke ili muzejske izložbe od interesa za grad, odnosno općinu.

**Članak 44.**

**(Kazne za učinjene prekršaje muzeja)**

Novčanom kaznom od 1.000,00 do 10.000,00 KM kaznit će se za prekršaj muzej i galerija, te drugo pravno lice u čijem sastavu je muzej, galerija i zbirka, kao i drugo pravno lice koje:

a) obavlja muzejsku djelatnost, a nije upisano u sudski registar i Registar kulturnih ustanova Srednjobosanskog kantona (članak 3. stavka (7) ovog zakona);

b) ne provodi preventivnu ili trajnu zaštitu muzejskog materijala (članak 13. stavka (2), (3), (4) i (5) ovog zakona);

c) ne zatraži prethodnu suglasnost Ministarstva za istraživanje i prikupljanje muzejskog materijala koje vrši strano pravno i fizičko lice (članak 14. stavka (2) ovog zakona);

d) rashoduje muzejski materijal suprotno članku 15. stavka (2) ovog zakona;

e) ne izvrši reviziju muzejskog materijala najmanje jednom u pet godina (članak 15. stavka (3) ovog zakona);

f) ne utvrdi ili na odgovarajući način ne objavi radno vrijeme (članak 28. stavka (2) ovog zakona);

g) ne vodi ažurno ulaznu knjigu i izlaznu knjigu, knjigu inventara za svaku zbirku, knjigu poklona, kartoteku i fototeku muzejskog materijala (članak 29. ovog zakona);

h) iznese muzejski materijal u inostranstvo suprotno članku 31. ovog zakona;

i) izradi ili koristi muzejsku kopiju u komercijalne svrhe suprotno članku 39. ovog zakona;

j) izradi i koristi komercijalnu kopiju suprotno članku 40. ovog zakona;

k) ne omogući Ministarstvu uvid u podatke potrebne za obavljanje stručnog nadzora odnosno nadzora nad zakonitošću rada (članak 42. ovog zakona).

**Članak 45.**

**((Kazne za učinjene prekršaje odgovornom licu)**

Novčanom kaznom od 500,00 do 1.500,00 KM kaznit će se za prekršaj odgovorno lice u muzeju, galeriji ili drugom pravnom licu koje:

a) obavlja muzejsku djelatnost, a nije upisano u sudski registar i Registar kulturnih ustanova Kantona Središnja Bosna (članak 3. stavka (7) ovog zakona);

b) ne provodi preventivnu ili trajnu zaštitu muzejskog materijala (članak 13. stavka (2), (3), (4) i (5) ovog zakona);

c) ne zatraži prethodnu suglasnost Ministarstva za istraživanje i prikupljanje muzejskog materijala koje vrši strano pravno i fizičko lice (članak 14. stavka (2) ovog zakona);

d) rashoduje muzejski materijal suprotno članku 15. stavka (2) ovog zakona;

e) ne izvrši reviziju muzejskog materijala najmanje jednom u pet godina (članak 15. stavka (3) ovog zakona);

f) ne utvrdi ili na odgovarajući način ne objavi radno vrijeme (članku 28. stavka (2) ovog zakona);

g) ne vodi ažurno ulaznu knjigu i izlaznu knjigu, knjigu inventara za svaku zbirku, knjigu poklona, kartoteku i fototeku muzejskog materijala (članku 29. ovog zakona);

h) iznese muzejski materijal u inostranstvo suprotno članku 31. ovog zakona;

i) izradi ili koristi muzejsku kopiju u komercijalne svrhe suprotno članku 39. ovog zakona;

j) izradi i koristi komercijalnu kopiju suprotno članku 40. ovog zakona;

k) ne omogući Ministarstvu uvid u podatke potrebne za obavljanje stručnog nadzora odnosno nadzora nad zakonitošću rada (članak 42. ovog zakona).

**Članak 46.**

**(Kazne za učinjene prekršaje fizičkom licu)**

Novčanom kaznom od 200,00 do 1.000,00 KM kaznit će se za prekršaj fizičko lice koje obavlja muzejsku ili galerijsku djelatnost ako:

a) ne provodi preventivnu ili trajnu zaštitu muzejskog materijala (članak 13. stavka (2), (3), (4) i (5) ovog zakona);

b) rashoduje muzejski materijal suprotno članku 15. stavka (2) ovog zakona;

c) ne izvrši reviziju muzejskog materijala najmanje jednom u pet godina (članak 15. stavka (3) ovog zakona);

d) ne vodi ažurno ulaznu knjigu i izlaznu knjigu, knjigu inventara za svaku zbirku, knjigu poklona, kartoteku i fototeku muzejskog materijala (članak 29. ovog zakona);

e) iznese muzejski materijal u inostranstvo suprotno članku 31. ovog zakona;

f) izradi ili koristi muzejsku kopiju u komercijalne svrhe suprotno članku 39. ovog zakona;

g) izradi i koristi komercijalnu kopiju suprotno članku 40. ovog zakona.

**Članak 47.**

**(Period usklađivanja)**

Muzeji su dužni uskladiti pravila muzeja s odredbama ovog zakona, u roku od šest mjeseci od dana njegovog stupanja na snagu.

**Članak 48.**

**(Rokovi za donošenje podzakonskih akata)**

(1) Ministar je obavezan u roku od godinu dana stupanja na snagu ovog zakona donijeti propise i to:

1. Pravilnik o evidentiranju i načinu čuvanja zapisa o nematerijalnom kulturnom naslijeđu (članak 10. stavka (5) ovog zakona);
2. Pravilnik o bližim uvjetima za zaštitu muzejskog materijala i muzejske dokumentacije (članak 13. stavka (6) ovog zakona);
3. Pravilnik o načinu, postupku i rokovima revizije muzejskog materijala (članak 15. stavka (5) ovog zakona);
4. Pravilnik o uslovima za osnivanje, rad muzeja, muzejskih zbirki, muzejskih izložbi i galerija (članak 17. stavka (5) ovog zakona);
5. Pravilnik o normativima i standardima za muzejsku djelatnost (članak 18. stavka (2) ovog zakona);
6. Pravilnik o sadržaju i načinu vođenja muzejskih evidencija (članak 29. stavka (2) ovog zakona);
7. Pravilnik o sadržaju i načinu vođenja registra muzejskih kopija i obrasca certifikata muzejske kopije (članak 39. stavka (6) ovog zakona).

(2) Do donošenja propisa iz stavka (1) ovog članka primjenjivat će se:

1. Pravilnik o sadržaju i načinu vođenja ulazne i izlazne knjige, knjige inventara, knjige poklona, kartoteke i fototeke muzejskog materijala ("Službeni list RBiH", broj 2/94).

**Članak 49.**

**(Prestanak važenja)**

Danom stupanja na snagu ovog zakona na području Kantona prestaje da važi Zakon o muzejskoj djelatnosti (Službeni list RBiH, br. 13/93, 20/93 - ispravka i 13/94).

**Članak 50.**

**(Stupanje na snagu)**

Ovaj zakon stupa na snagu osmog dana od dana objavljivanja u "Službenim novinama Kantona Središnja Bosna".

 **PREDSJEDATELJ SABORA**

 **Josip Kvasina**